### Resume

Årsregnskabet 2021 på Teknisk Udvalgs driftsområde udviser et mindreforbrug på 3,8 mio. kr. Det skyldes primært et mindreforbrug på innovations- og smart city-projekter. Dertil kommer underskud på bl.a. vinter.

Det indstilles, i henhold til [adresse] vedtagne regler for overførsel mellem budgetår, at der på Teknisk Udvalgs område overføres et mindreforbrug på 3,8 mio. kr. på driften, et mindreforbrug på 22,8 mio. kr. vedr. indskud i Landsbyggefonden og et netto mindreforbrug på 87,562 mio. kr. på anlæg fra 2021 til 2022.

### Sagsfremstilling

[adresse] økonomistyringsprincipper bestemmer, at der er overførselsadgang inden for pengeposen for max. 4% opsparing. Merforbrug overføres fuldt ud.

Teknisk Udvalgs drift består af én pengepose, hvor de 4% svarer til 9,3 mio. kr. Derudover kommer projekter udenfor pengeposen samt indskud i landsbyggefonden.

Nedenstående skema viser regnskab 2021, samt overførsler til 2022 fordelt på hovedområder. Her fremgår det bl.a., at der indenfor pengeposen overføres et mindreforbrug på 2 mio. kr. og uden for pengeposen overføres 1,75 mio. kr.

![](data:image/png;base64...)

Figur 1: Restbudget og overførsler til 2022 på TU drift på hovedområder + = mindreforbrug.

Drift

De væsentligste pointer fra regnskabet (figur 1) anføres nedenfor:

* På Anlæg & Infrastruktur søges der om en overførsel på 0,215 mio. kr. Overførslen vedrører primært udenomsarealer på [adresse], som det ikke har været muligt at færdiggøre.
* Kollektiv trafik har som forventet indhentet det store underskud fra 2020 på 9,4 mio. kr. som følge af, at besparelsen på bybuskørslen ved udbuddet i 2020 er slået igennem på kommunens betalinger til Sydtrafik. Dertil har den statslige coronakompensation for manglende passagerindtægter muliggjort, at serviceniveauet i den kollektive trafik har kunnet opretholdes gennem 2021.

Der søges om en overførsel på 0,817 mio. kr. Mindreforbruget skyldes stoppesteder og læskærme, hvor der grundet Ofelia Andresen har været mindre aktivitet og dermed mindre slid og reparationer. Overførslen skal i 2022 dække merudgifter til leje af areal til busdepot samt stoppesteder til nye busruter fra oktober 2022.

* På [adresse] søges der om en overførsel på 1,340 mio. kr. Overførslen dækker dels over mindreudgifter på parkområdet til bl.a. udmøntning af træstrategi, som fortsætter i 2022, dels et restbudget på Materielgården vedr. forsinkede maskinindkøb, som istedet foretages i 2022 og dels et merforbrug på afvanding som forsøges indhentet i 2022.

* På Vintertjeneste søges der om en overførsel på -2,881 mio. kr. Overførslen skyldes et merforbrug på 3,5 mio. kr. grundet snefald både i februar og december. Mindreforbrug på byfornyelse (ydelse for gamle byfornyelseslån) foreslås at reducere overførslen med 0,619 mio. kr.

* På [adresse], byfornyelse og innovationsprojekter søges der om en overførsel på 6,627 mio. kr. Overførslen skyldes primært 13 særskilte projekter, som strækker sig over flere år. Af de største kan nævnes FM datagrundlag, forbedring af driftsweb, hjemløsestrategi og IOT Platform. Dertil kommer elladestandere, hvor der tidligere er disponeret midler til, men lovmæssigt kan kommunen først nu (forår 2022) indgå i finansieringen af projekter.

Udenfor pengeposen er der givet midler fra den grønne pulje til projekt om vedvarende energi samt grøn mobilitetsplan. Disse strækker sig ligeledes over flere år og overføres derfor.

Endelig er der et mindreforbrug 0,619 mio. kr. på byfornyelse / ydelsesstøtte, som foreslås at dække en del af underskuddet på vinter.

* Merforbruget på Brandvæsen skyldes primært to ting som forklares nedenfor: Dels et gammelt efterslæb vedrørende sideaktivitet Hedensted på 1,128 mio. kr. og dels et merforbrug på dannelse af [adresse] på 0,526 mio. kr.

Hedensted Kommune havde en aftale med Trekant Brand, som gav overskud hos Trekant Brand. Dette var indregnet i budget til betaling af driftsbidraget til Trekant Brand. Budgettet er placeret under Teknisk Udvalg. Da Hedensted i 2018 udtrådte af denne aftale, medførte det et underskud, som først er kompenseret i 2021. Det akkumulerede underskud for 2018-2020 er på 1,128 mio. kr.

Der blev i 2021 givet en tillægsbevilling på 2 mio. kr. til dannelse af [adresse]. Der er brugt 1,776 mio. kr. af puljen - i hovedlinjer på ansættelser, ekstern rådgivning, betaling til Trekant Brand for timer brugt på [adresse], logo og arbejdstøj.

Ved 3. kvartalsopfølgning var der dog en forventning om et større mindreforbrug på puljen. Derfor blev der finansieret 0,750 mio. kr. herfra til en budgetudfordring vedr. øget driftsbidrag til Trekant Brand. Det betyder derfor, at puljen ender i et underskud på 0,526 mio. kr.

Underskuddet på 1,654 mio. kr. overføres til 2022, hvor der skal findes en løsning.

Landsbyggefonden

På konti vedr. Landsbyggefonden er der et restbudget på 22,775 mio. kr., som søges overført til 2022 til grundkapitalindskud og kapitaltilførsler. Fordeling fremgår af bilag "Skema overførsel drift TU."

![](data:image/png;base64...)

Figur 2: Restbudget og overførsler til 2022 på Landsbyggefonden + = mindreforbrug.

Anlæg

Der er i 2021 et netto mindreforbrug på 87,562 mio. kr. som søges overført til 2022.

I budgetforlig var der et mål om, at udgiftsanlægsoverførslerne for Teknisk Udvalg skulle under 45,6 mio. kr.

Af et korrigeret udgiftsbudget i 2021 på 325,396 mio. kr. søges 89,059 mio. kr. overført til 2022, hvilket er langt over målsætningen.

Det korrigerede udgiftsbudget er inkl. fremrykkede midler fra 2022 til 2021 for i alt 22 mio. kr. - TU skulle i foråret 2021 finde anlægsrum til busdepotet - det var bl.a. fremrykning på broer, klimaskærm og forbindelsesvej til Robin Kjeldsen.

[adresse] fra 2020 til 2021 var på 44,92 mio. kr.

I 2021 har der fortsat været et stort fokus på at reducere anlægsoverførslerne. Der har været igangsat initiativer for at fremrykke arbejder hvis muligt, samt skærpet fokus på opfølgning og periodisering af budget.
Jean Ravn, længere leveringstider og overophedning af markedet har desværre sat et markant præg på overførslerne.
TU's bruttooverførsel er på 60,8 mio. kr. hvis vi ser bort fra Beredskabet, som fik en tillægsbevilling på 29,1 mio. kr. i 2021.

Der er redegjort for hvert af projekterne i bilag "TU - Projektoversigt Overførsel 21-22".

![](data:image/png;base64...)

Figur 3: Restbudget og overførsler på TU anlæg på hovedområder

I hovedtræk er forklaringen til overførslerne:

* Byggemodning
  Der søges om en overførsel på 15,739 mio. kr. i udgift. Heraf skyldes ca. 10,4 mio. kr. at de udførende entreprenører er blevet forsinket, da de skal vente på ledningsejer på flere projekter.
  Der har været afholdt flere udgifter og indtægter vedrørende jordbehandling på [adresse] projektet. Merudgifter er finansieret af merindtægter.
  Projektet "Palisade og arkæologiske undersøgelser i Jelling" har en overførsel på 3,1 mio. kr. Projektet har afventet ekstern finansiering fra AP Møller fonden, som indgår i projektet.

* By- og områdefornyelse
  Der søges om en overførsel på 13,192 mio. kr. i udgift og 1,592 mio. kr. i indtægt. Det vedrører bl.a. :
  4,110 mio. kr. vedrører kloakrenoveringsprojekt i kommunale ejendomme, som er forsinket grundet overophedning af markedet (vi kan ikke få kloakmestre).
  3,992 mio. kr. vedrører projekt i [adresse] - afventer afklaring af projektomfang og udformning med lokalråd, erhverv m.fl.
  4,026 mio. kr. vedrører [adresse] Øst ([adresse]) - projektet har været afhængigt af andre aktører i området og er blevet forsinket af corona, da det har været vanskeligt at gennemføre dialog med interessenter i området. Endelig er der forlængede leveringstider på kritiske leverancer.

Indtægter vedrører refusion, som modtages på baggrund af afholdte udgifter.

* Beredskab
  Der søges om overførsel på 28,298 mio. kr. som vedrører indkøb af køretøjer og redningsmateriel til [adresse] i perioden 2021-2023. Der er meget lang leveringstid, som medfører overførsel. Projektet søget overført til Beredskabskommissionen i 2022.

* Vej- og Stiprojekter m.m.
  Der søges om en overførsel på 32,930 mio. kr., som vedrører 32 anlægsprojekter. Af de største kan nævnes:
  5,0 mio. kr. vedrører Intelligente Transport Systemer - projektet har afventet udvikling af konkrete produkter, som skal bruges i projektet - demoprojekt er igang. Forventes udført i [adresse].
  4,9 mio. kr. vedrører sti over [adresse] - afventer validering (endelig godkendelse) ved BaneDanmark, som har medført forsinkelse af projektet.
  3,2 mio. kr. vedrører forbindelsesvej Vest om Robin Kjeldsen - lavere fremdrift på konstruktioner, herunder bygværker inkl. senere opstart af fjernvarmearbejder har medført overførelse. Dette er inkl. fremrykning af 10 mio. kr. fra 2022 til 2021.
  3,0 mio. kr. vedrører renovering af Bredballecentret - der er søgt anlægsbevilling til projektering, som forventes gennemført i 2022. Der pågår dialog med handelsstandsforening.

I forbindelse med regnskab 2021 afsluttes 21 anlægsprojekter. Heraf er 4 projekter under 2 mio. kr. og er beskrevet i bilag "TU - Anlæg under 2 mio. kr.". 17 projekter er over 2 mio. kr. og behandles i en særskilt sag vedr. anlægsregnskaber. Bilag med TU start-/slutår for anlæg er vedhæftet.

Høring

Økonomi & Controlling har ingen bemærkninger af bevillingsmæssig karakter.

### Sagens videre forløb

Sagen skal alene behandles af Teknisk Udvalg.

Sagen indgår i det samlede regnskab for 2021 samt i den samlede overførselssag til Økonomiudvalget og byrådet.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | regnskabet samt årsberetning jf. bilag "Fagudvalgsberetning TU" godkendes, |
| at | anmodning om overførsel på drift og anlæg jf. bilagene "Skema overførsel drift TU" og "TU - Projektoversigt Overførsel 21-22" godkendes, |
| at | anmodning om ændring af anlægsbevilling jf. bilag "TU Anlæg - Korrigeret anlægsbevilling" godkendes og |
| at | anlæg vedrørende Beredskab overføres til Beredskabskommisssionen i 2022 ifm. overførselssag 2021/2022. |

### Beslutning

Godkendt.